EkBass/fiwiki-20250220-pages-articles huggingface dataset:
Gorouol

Gorouol on maalaiskunta Tillabérin alueen Téran departementissa Nigerissa. Se sijaitsee Sahelin vyöhykkeellä 85 kilometriä Térasta pohjoiseen. Kunnassa on 64 300 asukasta (vuonna 2010, arvio). Gorouolin kunnan pinta-ala on 4 650 neliökilometriä. Se rajoittuu pohjoisessa Malin Gaon alueen Ansongon piirin Tessitin kuntaan, idässä Tillabérin departementin Ayorouhun, etelässä Téran departementin Bankilaréen ja lännessä Burkina Fason Markoyeen. Pinnanmuodostukseltaan seutu on etupäässä kumpuilevaa aroa. Itärajalla virtaa Niger, johon laskee Gorouoljoki. Kuntaan kuuluu 28 hallintokylää, yksi perinteinen kylä, 34 pikkukylää ja yhdeksän leiripaikkaa. Keskuspaikka on virallisesti Kolmanen kylä, mutta toistaiseksi kuntahallinto toimii Tégueyessa. Kunnanvaltuuston ja -johtajan lisäksi hallintoon osallistuu ranskalaisten siirtomaaisäntien perustaman kantonin perinteinen päällikkö, Doufragfrag-tuaregiryhmän johtaja Bankilaréssa sekä kylien ja paimentolaisryhmien päälliköt. Asukkaista 80 % on songhaita, 15 % tuaregeja ja loput fulbeja, hausoja ja arabeja. Heistä valtaosa on muslimeja. Seudulla on myös kristitty vähemmistö. Gorouoliin johtaa huonokuntoinen paikallistie Térasta. Seudun pääelinkeino on osin keinokasteluun perustuva maanviljely. Tärkeimmät viljelyskasvit ovat hirssi, durra, lehmänpapu, okra ja maapähkinä. Toinen tärkeä elikeino on laiduntamiseen ja paimentolaisuuteen perustuva karjanhoito. Kotieläimiä ovat naudat, vuohet, lampaat, aasit ja kamelit. Lisäksi harjoitetaan kaupankäyntiä, käsityöammatteja ja kalastusta. Osa miehistä käy kausitöissä Térassa, Niameyssa sekä naapurimaissa. Kunnassa on 52 alkeiskoulua, 12 koraanikoulua, kaksi keskikoulua ja 14 lukutaitokeskusta. Alkeisopetus tavoittaa noin puolet kouluikäisistä. Terveyspalveluihin kuuluu kuusi terveyskeskusta ja kuusi terveysasemaa. Ne kattavat 68 % kunnasta. Vesihuolto käsittää 91 käsikäyttöistä porakaivoa, viisi pientä juomavesilaitosta ja 180 sementillä vahvistettua kaivoa. Kuntalaisista 47 % asuu puhtaan juomaveden ulottuvilla. ==Lähteet== Luokka:Nigerin kunnat Luokka:Téran departementti
Murilo Sebastião Ramos Krieger

Murilo Sebastião Ramos Krieger (s. 19. syyskuuta 1943 Brusque) on brasilialainen roomalaiskatolinen arkkipiispa. Hänestä tuli dehoniaani vuonna 1964, ja hän sai pappisvihkimyksensä Alfonso Niehuesilta 7. joulukuuta 1969. Ramos Krieger nimitettiin Florianópolisin arkkihiippakunnan vihkipiispaksi ja Lysinian titulaaripiispaksi 16. helmikuuta 1985. Piispaksi vihkiminen seurasi 28. huhtikuuta. Pääkonsekraattorina toimi Niehues, jota avustivat Honorato Piazera ja Eusébio Oscar Scheid.Catholic-Hierarchy.org: Archbishop Murilo Sebastião Ramos Krieger, S.C.I. Ramos Krieger sai 8. toukokuuta 1991 nimityksen Ponta Grossan piispaksi, ja virkaan asettaminen seurasi 22. heinäkuuta. Ramos Krieger nimitettiin 7. toukokuuta 1997 Maringán (virkaan asetus: 11. heinäkuuta), 20. helmikuuta 2002 Florianópolisin ja 12. tammikuuta 2011 São Salvador da Bahian (virkaan asetus: 25. maaliskuuta) arkkipiispaksi. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1943 syntyneet Luokka:Elävät henkilöt
João Oneres Marchiori

João Oneres Marchiori (2. toukokuuta 1933 Carazinho – 27. kesäkuuta 2017 Lages) oli brasilialainen roomalaiskatolinen piispa. Hänet vihittiin papiksi 21. helmikuuta 1960 ja nimitettiin Caçadorin hiippakunnan johtoon 25. tammikuuta 1977. Piispaksi vihkiminen seurasi 17. huhtikuuta. Pääkonsekraattorina toimi Carmine Rocco, jota avustivat Alfonso Niehues ja Honorato Piazera.Catholic-Hierarchy.org: Bishop João Oneres Marchiori Marchiori sai 18. huhtikuuta 1983 nimityksen Lagesin hiippakunnan koadjuuttoripiispaksi, ja 18. helmikuuta 1987 hänestä tuli sen piispa. Hän jäi eläkkeelle 11. marraskuuta 2009. == Lähteet == Luokka:Brasilialaiset papit Luokka:Katoliset piispat Luokka:Vuonna 1933 syntyneet Luokka:Vuonna 2017 kuolleet
Orlando Brandes

Orlando Brandes (s. 13. huhtikuuta 1946 Urubici) on brasilialainen roomalaiskatolinen arkkipiispa. Hänet vihittiin papiksi Lagesin hiippakuntaan 6. heinäkuuta 1974 ja nimitettiin Joinvillen hiippakunnan johtoon 9. maaliskuuta 1994. Piispaksi vihkiminen seurasi 5. kesäkuuta. Pääkonsekraattorina toimi João Oneres Marchiori, jota avustivat Eusébio Oscar Scheid ja Gregório Warmeling.Catholic-Hierarchy.org: Archbishop Orlando Brandes Brandes sai 10. toukokuuta 2006 nimityksen Londrinan arkkipiispaksi, johon virkaan hänet asetettiin 23. heinäkuuta. == Lähteet == Luokka:Brasilialaiset piispat Luokka:Katoliset arkkipiispat Luokka:Vuonna 1946 syntyneet Luokka:Elävät henkilöt
Irineu Andreassa

Irineu Andreassa (s. 15. joulukuuta 1949 Iacri) on brasilialainen roomalaiskatolinen piispa. Hänestä tuli fransiskaani 30. syyskuuta 1977, ja hän sai pappisvihkimyksensä 16. joulukuuta 1978. Hänet nimitettiin Lagesin hiippakunnan johtoon 11. marraskuuta 2009. Piispaksi vihkiminen seurasi 24. tammikuuta 2010. Pääkonsekraattorina toimi Caetano Ferrari, jota avustivat Osvaldo Giuntini ja João Oneres Marchiori. Andreassa asetettiin virkaansa 28. helmikuuta.Catholic-Hierarchy.org: Bishop Irineu Andreassa, O.F.M. == Lähteet == Luokka:Brasilialaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Caetano Ferrari

Caetano Ferrari (s. 30. heinäkuuta 1942) on brasilialainen roomalaiskatolinen piispa. Hänestä tuli fransiskaani 14. marraskuuta 1969, ja hän sai pappisvihkimyksensä 27. joulukuuta 1970. Hänet nimitettiin Francan hiippakunnan koadjuuttoripiispaksi 24. huhtikuuta 2002. Piispaksi vihkiminen seurasi 7. heinäkuuta. Pääkonsekraattorina toimi Cláudio Hummes, jota avustivat Arnaldo Ribeiro ja Diógenes da Silva Matthes. 29\. marraskuuta 2006 Ferrarista tuli Francan piispa, ja hän toimi tässä virassa, kunnes sai nimityksen Baurun piispaksi 15. huhtikuuta 2009. == Lähteet == Luokka:Brasilialaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Colin Maclaurin

Colin Maclaurin (1698–1746)Colin Maclaurin oli skotlantilainen matemaatikko. Hän kehitti elliptistä integraalilaskentaa, integraalitestin ja Maclaurinin sarjan, joka on Taylorin sarjan erikoistapaus. Maclaurin opiskeli ja myöhemmin työskenteli Glasgow'n yliopistossa. Hän aloitti yliopisto-opintonsa seitsemänvuotiaana. Matematiikan professori Robert Simson oli yksi hänen opettajistaan. Colin valmistui matemaatikoksi 14-vuotiaana gradunsa aiheena "On the power of gravity"stetson.edu ja on historian nuorimpana valmistuneita. Hän oli Isaac Newtonin ystävä ja Royal Societyn jäsen. ==Lähteet== Luokka:Skotlantilaiset tieteilijät Luokka:Brittiläiset matemaatikot
Luíz Carlos Eccel

Luíz Carlos Eccel (s. 18. marraskuuta 1952 Brusque) on brasilialainen roomalaiskatolinen piispa. Hänet vihittiin papiksi 30. kesäkuuta 1979 ja nimitettiin Caçadorin hiippakunnan johtoon 18. marraskuuta 1998. Piispaksi vihkiminen seurasi 7. helmikuuta 1999. Pääkonsekraattorina toimi Eusébio Oscar Scheid, jota avustivat João Oneres Marchiori ja Vito Schlickmann.Catholic- Hierarchy.org: Bishop Luíz Carlos Eccel Eccel erosi tehtävistään piispana 24. marraskuuta 2010. == Lähteet == Luokka:Brasilialaiset papit Luokka:Katoliset piispat Luokka:Vuonna 1952 syntyneet Luokka:Elävät henkilöt
Yhdysvaltain presidentinvaalit 1936

Yhdysvaltain presidentinvaalit 1936 järjestettiin 3. marraskuuta 1936. Valitsijamiesäänten jakautuminen niissä oli historian yksipuolisin. Vaalit voitti istuva presidentti, demokraatti Franklin D. Roosevelt haastajanaan republikaani Alf Landon. 523 valitsijamiesäänellä Roosevelt sai 98,49 prosenttia valitsijamiesäänistä, mikä oli korkein osuus sitten vuoden 1820 vaalien. Roosevelt sai myös historian suurimman määrän valitsijamiesääniä, jonka on ylittänyt vain Ronald Reagan 525 valitsijamiesäänellä vuoden 1984 vaaleissa. Alf Landon sai valitsijamiesääniä vain Vermontista ja Mainesta. == Ehdokkaat == Demokraattinen puolue: *Franklin D. Roosevelt, istuva presidentti *John Nance Garner, entinen ministeri Republikaaninen puolue: *Alf Landon, Kansasin kuvernööri *William Borah, senaattori == Lähteet == == Aiheesta muualla == *Geoelections - Kartta vuoden 1936 presidentinvaalien annetuista äänistä Luokka:Vuoden 1936 vaalit Presidentinvaalit 1936 Luokka:Franklin D. Rooseveltin presidenttikausi
Raimundo de Castro e Silva

Dom Raimundo de Castro e Silva (1. toukokuuta 1905 Aracoiaba – 2. elokuuta 1991) oli brasilialainen roomalaiskatolinen piispa. Hänet vihittiin papiksi Fortalezan arkkihiippakuntaan 4. joulukuuta 1932 ja nimitettiin Teresinan hiippakunnan vihkipiispaksi sekä Eluzan titulaaripiispaksi 17. kesäkuuta 1950. Piispaksi vihkiminen seurasi 15. elokuuta. Pääkonsekraattorina toimi Antônio de Almeida Lustosa, jota avustivat Aureliano de Matos ja Antônio Campelo de Aragão.Catholic-Hierarchy.org: Bishop Raimundo de Castro e Silva De Castro e Silva sai 17. marraskuuta 1954 nimityksen Oeirasin piispaksi, jona hän toimi, kunnes erosi tehtävistään 9. marraskuuta 1957. Eroamispäivänään hän sai nimityksen Fortalezan vihkipiispaksi ja Uzaliksen titulaaripiispaksi. Hän osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset piispat Luokka:Vuonna 1905 syntyneet Luokka:Vuonna 1991 kuolleet
Geraldo Nascimento

Geraldo Nascimento (18. toukokuuta 1936 Senador Pompeu, Fortaleza, Ceará – 6. marraskuuta 2022 Juazeiro do Norte, Fortaleza, Ceará) oli brasilialainen roomalaiskatolinen piispa. Hänet vihittiin kapusiinien papiksi 29. kesäkuuta 1967 ja nimitettiin Fortalezan arkkihiippakunnan vihkipiispaksi sekä Zama Majorin titulaaripiispaksi 10. syyskuuta 1982. Piispaksi vihkiminen seurasi 22. joulukuuta. Pääkonsekraattorina toimi Aloísio Leo Arlindo Lorscheider, jota avustivat Manuel Edmilson da Cruz ja Timóteo Francisco Nemésio Pereira Cordeiro.Catholic-Hierarchy.org: Bishop Geraldo Nascimento, O.F.M. Cap. Nascimento erosi tehtävistään vihkipiispana 22. tammikuuta 1997. == Lähteet == Luokka:Brasilialaiset papit Luokka:Katoliset piispat Luokka:Vuonna 1936 syntyneet Luokka:Vuonna 2022 kuolleet
Adalberto Paulo da Silva

Adalberto Paulo da Silva (s. 25. tammikuuta 1929 Sambaíba) on brasilialainen roomalaiskatolinen piispa. Hänet vihittiin kapusiinien papiksi 8. joulukuuta 1956 ja nimitettiin Vianan hiippakunnan johtoon 3. huhtikuuta 1975. Piispaksi vihkiminen seurasi 3. elokuuta. Pääkonsekraattorina toimi Carmine Rocco, jota avustivat Aloísio Leo Arlindo Lorscheider ja Timóteo Francisco Nemésio Pereira Cordeiro.Catholic-Hierarchy.org: Bishop Adalberto Paulo da Silva, O.F.M. Cap. Da Silva erosi tehtävistään Vianan piispana 24. toukokuuta 1995 ja sai samana päivänä nimityksen Fortalezan arkkihiippakunnan vihkipiispaksi sekä Capsan titulaaripiispaksi. Hän toimi vihkipiispana, kunnes jäi eläkkeelle 24. maaliskuuta 2004. == Lähteet == Luokka:Brasilialaiset papit Luokka:Katoliset piispat Luokka:Vuonna 1929 syntyneet Luokka:Elävät henkilöt
Jumalan myrsky

Jumalan myrsky on Valentin Vaalan ohjaama elokuva vuodelta 1940. Se perustuu Lauri Haarlan romaaniin Jumalan myrsky (1937). == Juoni == Tarina kerrotaan takaumina. Kaunotaiteita opiskellut perheyhtiön perillinenPajukallio, Arto: Elokuvat. Helsingin Sanomat 21.5.2012, s. D 7. (Olavi Reimas) lähtee Lappiin tukkipäälliköksi ja rakastuu talontyttäreen (Irma Seikkula). Julman kohtalon toteutumista säestää luonnon jylinä. Elokuva paljastaa rahan ja rakkauden yhteensovittamattomuuden. Tapahtumien taustalla on sukukirous. == Näyttelijät == == Vastaanotto == Tv-maailman kriitikko arvioi, että paatoksellisuus ja teatraalisuus himmentävät taitavasti toteutettua ihmisen ja luonnon välisen suhteen kuvausta.Päivän elokuvia. Tv-maailma 20/2012, s. 13. Video-oppaassa vuodelta 1994 Bello Romano luonnehti elokuvaa jäyhäksi ja ylidramaattiseksi ja antoi sille kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Valentin Vaalan ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset romanttiset elokuvat Luokka:Melodraamat Luokka:Suomalaiset mustavalkoelokuvat Luokka:Vuoden 1940 suomalaiset elokuvat
Rosalvo Cordeiro de Lima

pienoiskuva|upright|Rosalvo Cordeiro de Lima Rosalvo Cordeiro de Lima (s. 25. tammikuuta 1962 União dos Palmares) on brasilialainen roomalaiskatolinen piispa. Hänet vihittiin papiksi Mogi das Cruzesin hiippakuntaan 1. marraskuuta 1992 ja nimitettiin Fortalezan arkkihiippakunnan vihkipiispaksi sekä Castellum Tatroportuksen titulaaripiispaksi 2. helmikuuta 2011. Piispaksi vihkiminen seurasi 25. maaliskuuta. Pääkonsekraattorina toimi José Antônio Aparecido Tosi Marques, jota avustivat Emílio Pignoli ja Paulo Antonino Mascarenhas Roxo.Catholic-Hierarchy.org: Bishop Rosalvo Cordeiro de Lima == Lähteet == Luokka:Brasilialaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Daniel Bellissimo

Daniel Bellissimo (s. 15. elokuuta 1984 Toronto, Ontario, Kanada) on uransa lopettanut italialais-kanadalainen jääkiekkomaalivahti. Hän torjui modernilla tyylillä. ==Ura== ===Seuraura=== Bellissimo syntyi ja kasvoi Kanadassa. Hän on Mississauga Senatorsin kasvatti.EliteProspects Bellissimo pelasi vuodet 2001–2004 OPJHL-juniorisarjassa joukkueissa Vaughan Vipers, Georgetown Raiders, St. Michael's Buzzers ja Stouffville Spirit. Hän pelasi vuodet 2004–2007 NCAA-sarjassa Western Michiganin yliopistossa. Bellissimo oli joukkueen ykkösmaalivahti kahdella ensimmäisellä kaudellaan, mutta menetti ykkösmaalivahdin paikkansa kaudella 2006–2007 Riley Gillille. Kaudeksi 2007–2008 Bellissimo siirtyi Italian Serie A:han HC Asiagoon. Hän pelasi joukkueen ykkösmaalivahtina vuodet 2007–2011. Kaudella 2009–2010 Bellissimo voitti Italian Serie A:n mestaruuden ja valittiin sarjan parhaaksi pelaajaksi. Hänellä oli myös sarjan paras torjuntaprosentti 93,6 sekä runkosarjassa että pudotuspeleissä. Uransa viimeiset vuodet Bellissimo pelasi Ruotsissa muun muassa Elitserienin Timrå IK:ssa ja Luleå HF:ssa. ===Maajoukkueura=== Bellissimo on edustanut Italiaa MM-kilpailuissa vuosina 2010, 2011 ja 2012, joista vuoden 2011 turnauksessa joukkue pelasi I-divisioonassa ja voitti A-lohkon kultaa. Bellissimo teki MM-debyyttinsä vuoden 2010 turnauksessa Italian ykkösmaalivahtina ja valittiin joukkueen kolmen parhaan pelaajan joukkoon. ==Muuta== Bellissimon veli Vince Bellissimo on myös jääkiekkoilija. ==Lähteet== * * ===Viitteet=== Luokka:Italialaiset jääkiekkomaalivahdit Luokka:Vuonna 1984 syntyneet Luokka:Elävät henkilöt
Paulo Antonino Mascarenhas Roxo

Paulo Antonino Mascarenhas Roxo (12. kesäkuuta 1928 São Geraldo – 1. kesäkuuta 2022) oli brasilialainen roomalaiskatolinen piispa. Hänet vihittiin premonstratensialaisten papiksi 20. elokuuta 1952 ja nimitettiin Mogi das Cruzesin hiippakunnan johtoon 18. marraskuuta 1989. Piispaksi vihkiminen seurasi 28. tammikuuta 1990. Pääkonsekraattorina toimi Carlo Furno, jota avustivat Conrado Walter ja Constantino Amstalden. Mascarenhas Roxo jäi eläkkeelle 4. elokuuta 2004. == Lähteet == Luokka:Brasilialaiset papit Luokka:Katoliset piispat Luokka:Vuonna 1928 syntyneet Luokka:Vuonna 2022 kuolleet
José Mauro Ramalho de Alarcón Santiago

José Mauro Ramalho de Alarcón Santiago (14. toukokuuta 1925 Russas – 9. joulukuuta 2019Morre Dom José Mauro Ramalho, bispo emérito de Iguatu ) oli brasilialainen roomalaiskatolinen piispa. Hänet vihittiin papiksi 5. joulukuuta 1948 ja nimitettiin Iguatún hiippakunnan johtoon 13. lokakuuta 1961. Piispaksi vihkiminen seurasi 6. tammikuuta 1962. Pääkonsekraattorina toimi Aureliano de Matos, jota avustivat José Terceiro de Sousa ja Vicente de Paulo Araújo Matos.Catholic-Hierarchy.org: Bishop José Mauro Ramalho de Alarcón Santiago Ramalho de Alarcón Santiago osallistui Vatikaanin toiseen kirkolliskokoukseen. Hän jäi eläkkeelle 26. heinäkuuta 2000. == Lähteet == Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2019 kuolleet
José Antônio Aparecido Tosi Marques

José Antônio Aparecido Tosi Marques (s. 13. toukokuuta 1948 Jaú) on brasilialainen roomalaiskatolinen arkkipiispa. Hänet vihki papiksi São Carlosin hiippakuntaan Constantino Amstalden 8. joulukuuta 1974, ja hänet nimitettiin São Salvador da Bahian arkkihiippakunnan vihkipiispaksi sekä Lysinian titulaaripiispaksi 10. heinäkuuta 1991. Piispaksi vihkiminen seurasi 20. syyskuuta. Pääkonsekraattorina toimi Lucas Moreira Neves, jota avustivat Amstalden ja Rubens Augusto de Souza Espínola.Catholic-Hierarchy.org: Archbishop José Antônio Aparecido Tosi Marques Tosi Marques sai 13. tammikuuta 1999 nimityksen Fortalezan arkkipiispaksi. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt
Laivastoamiraali

Laivastoamiraali on useiden maiden merivoimissa korkein sotilasarvo, joka vastaa maavoimien marsalkkaa. Saksan merivoimissa vastaava arvo on ollut nimeltään suuramiraali. Suomessa amiraalia korkeampaa merivoimien arvoa ei ole koskaan ollut käytössä. Yhdysvaltain laivastossa on myönnetty vielä tavallista laivastoamiraalia (Fleet Admiral) korkeampi arvo Admiral of the navy kerran, vuonna 1903 George Deweylle. Luokka:Sotilasarvot
Rubens Augusto de Souza Espínola

Rubens Augusto de Souza Espínola (8. kesäkuuta 1928 São Carlos – 28. joulukuuta 2017) oli brasilialainen roomalaiskatolinen piispa. Hänet vihki papiksi São Carlos do Pinhalin hiippakuntaan Ruy Serra 8. joulukuuta 1953, ja hänet nimitettiin São Luís de Montes Belosin vihkipiispaksi sekä Biltan titulaaripiispaksi 20. joulukuuta 1980. Piispaksi vihkiminen seurasi 19. maaliskuuta 1981. Pääkonsekraattorina toimi Carmine Rocco, jota avustivat Ruy Serra ja Estanislau Arnoldo Van Melis.Catholic-Hierarchy.org: Bishop Rubens Augusto de Souza Espínola De Souza Espínola sai 12. lokakuuta 1985 nimityksen Paranavaín piispaksi, jona hän toimi, kunnes jäi eläkkeelle 3. joulukuuta 2003. == Lähteet == Luokka:Brasilialaiset papit Luokka:Katoliset piispat Luokka:Vuonna 1928 syntyneet Luokka:Vuonna 2017 kuolleet
Andres Luure

thumb|Andres Luure vuonna 2009. Andres Luure (s. 22. toukokuuta 1959) on virolainen filosofi, kääntäjä ja tutkija Tallinnan yliopistossa. Luure on opiskellut Moskovan valtionyliopistossa, josta hän valmistui vuonna 1983 pääaineenaan matematiikka. Hän on vironkielisen Wikipedian ylläpitäjä ja yksi sen perustajista. Hän on kääntänyt viron kielelle useita filosofisia teoksia, kuten Ludwig Wittgensteinin, Jürgen Habermasin ja Gilbert Rylen tuotantoa. Luokka:Virolaiset filosofit Luokka:Virolaiset tieteilijät Luokka:Vuonna 1959 syntyneet Luokka:Elävät henkilöt
Rai Sport

Rai Sport on italialainen vuonna 1999 aloittanut televisiokanava, jonka omistaa Italian yleisradioyhtiö RAI. Kanava näyttää vain urheilua. Kanavan rinnakkaiskanava Rai Sport 2 aloitti vuonna 2010. Kanavan ohjelmistoon kuuluu muun muassa pyöräilyä, yleisurheilua, jalkapalloa sekä olympialaiset. == Lähteet == == Aiheesta muualla == *Kanavan kotisivut Luokka:Italialaiset televisiokanavat Luokka:Vuonna 1999 perustetut televisiokanavat Luokka:Radiotelevisione Italiana
Hoegaarden (panimo)

thumb|Hoegaarden-lasi Hoegaarden on Pierre Celisin vuonna 1966 Hoegaardenissa perustama belgialainen panimo. Sen omistaa nykyisin panimoyhtiö Anheuser-Busch InBev.Alko: Tuotteet: Hoegaarden Witbier Sen vanhin ja parhaiten tunnettu tuote on Hoegaarden-vehnäolut (witbier, 4,9 til-%). Muita oluita ovat * Hoegaarden Rosée (3 til-%, saatavilla vain Benelux-maissa) * Hoegaarden Citron (3 til-%, saatavilla vain Benelux-maissa) * Hoegaarden Speciale (5,7 til-%, saatavilla vain Belgiassa kausittain) * Hoegaarden Grand Cru (8,5 til-%, saatavilla vain Belgiassa) * Hoegaarden Verboden Vrucht (8,5 til-%, saatavilla vain Belgiassa) Hoegaarden.com Vuonna 2011 Belgiassa tuli myyntiin Hoegaardenin täysin alkoholiton olut. Se on ensimmäinen alkoholiton vehnäolut Belgiasta.De nieuwe Hoegaarden met 0,0% alcohol == Lähteet == == Aiheesta muualla == Luokka:Belgialaiset panimot ja olutmerkit
Sortavalan rovastikunta

Sortavalan rovastikunta oli yksi Suomen evankelis-luterilaisen kirkon Viipurin hiippakunnan neljästätoista rovastikunnasta. Rovastikuntaan kuuluivat Sortavalan kaupunki- ja maaseurakunta sekä Harlun, Ruskealan, Impilahden, Salmin, Soanlahden ja Suojärven seurakunnat. Lääninrovastina vuosina 1884-1910 toimi Alexander Gustaf Walle. Lähes koko rovastikunnan alue luovutettiin Neuvostoliitolle vuosina 1940 ja 1944, vain pieni alue Soanlahden seurakuntaan kuuluneesta Korpiselän rukoushuonekunnan länsiosasta jäi Suomen puolelle. Tämä alue liitettiin sotien jälkeen Joensuun rovastikunnan Tuupovaaran seurakuntaan ja Kuopion hiippakuntaan. == Lähteet == Luokka:Viipurin evankelis-luterilainen hiippakunta
Hoegaarden

Hoegaarden on Leuvenin arrondissementissa, Flanderin Brabantissa sijaitseva belgialainen kunta. Siihen kuuluvat Hoegaardenin, Meldertin ja Outgaardenin kylät. Vuonna 2015 sen asukasluku oli 6 762\. Hoegaardenista oli kotoisin Pierre Celis, joka perusti Hoegaarden- ja Celis-panimot. == Aiheesta muualla == * Viralliset sivut Luokka:Flanderin Brabantin kunnat
Dominik Hrušovský

Dominik Hrušovský (1. kesäkuuta 1926 – 27. heinäkuuta 2016 Nitra) on slovakialainen roomalaiskatolinen piispa ja kirkon diplomaatti. Hänet vihittiin papiksi 23. joulukuuta 1950 ja nimitettiin Tubian titulaaripiispaksi 18. joulukuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.Catholic-Hierarchy.org: Archbishop Dominik Hrušovský Hrušovský sai 17. joulukuuta 1992 nimityksen Trnavan arkkihiippakunnan (myöh. Bratislava-Trnava) vihkipiispaksi, ja 15. huhtikuuta 1996 hänet ylennettiin Tubian titulaariarkkipiispaksi. Samalla hänet nimitettiin apostoliseksi nuntiukseksi Valko-Venäjälle; hän toimi tässä tehtävässä, kunnes jäi eläkkeelle 28. heinäkuuta 2001. Hän kuoli 27. heinäkuuta 2016 Nitrassa. == Lähteet == Luokka:Slovakialaiset papit Luokka:Katoliset piispat Luokka:Pyhän istuimen diplomaatit Luokka:Vuonna 1926 syntyneet Luokka:Vuonna 2016 kuolleet
Giovanni Bernardo Gremoli

Giovanni Bernardo Gremoli (30. kesäkuuta 1926 Poppi – 6. heinäkuuta 2017) oli italialainen roomalaiskatolinen piispa. Hänet vihittiin kapusiinien papiksi 17. helmikuuta 1951 ja nimitettiin Arabian apostoliseksi vikaariksi sekä Masuccaban titulaaripiispaksi 2. lokakuuta 1975. Piispaksi vihkiminen seurasi 22. helmikuuta 1976. Pääkonsekraattorina toimi Agnelo Rossi, jota avustivat Giovanni Bianchi ja Telesforo Giovanni Cioli.Catholic-Hierarchy.org: Bishop Giovanni Bernardo Gremoli, O.F.M. Cap. Gremoli jäi eläkkeelle 21. maaliskuuta 2005. Apostolisena vikaarina toimiessaan hänen valtansa ulottui Saudi-Arabian, Bahrainin, Arabiemiirikuntien, Omann, Qatarin ja Jemenin katolilaisiin.30Giorni: A Catholic bishop in the cradle of Islam == Lähteet == Luokka:Italialaiset piispat Luokka:Katoliset piispat Luokka:Vuonna 1926 syntyneet Luokka:Vuonna 2017 kuolleet
Dulcênio Fontes de Matos

Dulcênio Fontes de Matos (s. 19. lokakuuta 1958 Lagarto) on brasilialainen roomalaiskatolinen piispa. Hänet vihittiin papiksi Estâncian hiippakuntaan 14. joulukuuta 1985 ja nimitettiin Aracajún arkkihiippakunnan vihkipiispaksi sekä Cozylan titulaaripiispaksi 18. huhtikuuta 2001. Piispaksi vihkiminen seurasi 16. kesäkuuta. Pääkonsekraattorina toimi Hildebrando Mendes Costa, jota avustivat José Palmeira Lessa ja Mário Rino Sivieri.Catholic-Hierarchy.org: Bishop Dulcênio Fontes de Matos Fontes de Matos sai 12. heinäkuuta 2006 nimityksen Palmeira dos Índiosin piispaksi. == Lähteet == Luokka:Brasilialaiset papit Luokka:Katoliset piispat Luokka:Vuonna 1958 syntyneet Luokka:Elävät henkilöt
Miguel Fenelon Câmara Filho

Miguel Fenelon Câmara Filho (4. huhtikuuta 1925 Quixeramobim – 28. kesäkuuta 2018) oli brasilialainen roomalaiskatolinen arkkipiispa. Hänet vihittiin papiksi Fortalezan arkkihiippakuntaan 8. joulukuuta 1948 ja nimitettiin sen vihkipiispaksi sekä Ath Truimin titulaaripiispaksi 9. tammikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Eugênio de Araújo Sales, jota avustivat Avelar Brandão Vilela ja João José da Mota e Albuquerque.Catholic-Hierarchy.org: Archbishop Miguel Fenelon Câmara Filho Câmara Filho sai 5. helmikuuta 1974 nimityksen Maceión koadjuuttoriarkkipiispaksi, ja 24. marraskuuta 1976 hänestä tuli sen arkkipiispa. Hänet nimitettiin 7. lokakuuta 1984 Teresinan arkkipiispaksi, ja hän toimi tässä virassa, kunnes jäi eläkkeelle 21. helmikuuta 2001. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1925 syntyneet Luokka:Vuonna 2018 kuolleet
José Carlos Melo

José Carlos Melo (4. kesäkuuta 1930 Codó – 30. toukokuuta 2017 Maceió) oli brasilialainen roomalaiskatolinen arkkipiispa. Hänet vihittiin lasaristien papiksi 31. heinäkuuta 1955 ja nimitettiin São Salvador da Bahian arkkihiippakunnan vihkipiispaksi sekä Ceramuksen titulaaripiispaksi 10. heinäkuuta 1991. Piispaksi vihkiminen seurasi 28. syyskuuta. Pääkonsekraattorina toimi Lucas Moreira Neves, jota avustivat Vicente Joaquim Zico ja Paulo Eduardo Andrade Ponte.Archbishop José Carlos Melo, C.M. 2\. kesäkuuta 1999 Melo sai henkilökohtaisena tittelinä São Salvador da Bahian arkkivihkipiispan arvon. Samana päivänä hänet nimitettiin Ceramuksen titulaariarkkipiispaksi. 31\. toukokuuta 2000 Melo sai nimityksen Maceión koadjuuttoriarkkipiispaksi, ja 3. heinäkuuta 2002 hänestä tuli sen arkkipiispa, jona hän toimi, kunnes jäi eläkkeelle 22. marraskuuta 2006. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1930 syntyneet Luokka:Vuonna 2017 kuolleet
José Palmeira Lessa

José Palmeira Lessa (s. 18. tammikuuta 1942 Coruripe) on brasilialainen roomalaiskatolinen arkkipiispa. Hänet vihittiin papiksi 3. heinäkuuta 1968 ja nimitettiin São Sebastião do Rio de Janeiron arkkihiippakunnan vihkipiispaksi sekä Sitan titulaaripiispaksi 21. kesäkuuta 1982. Piispaksi vihkiminen seurasi 24. elokuuta. Pääkonsekraattorina toimi Eugênio de Araújo Sales, jota avustivat José Alberto Lopes de Castro Pinto ja Celso José Pinto da Silva.Catholic-Hierarchy.org: Archbishop José Palmeira Lessa Palmeira Lessa sai 30. lokakuuta 1987 nimityksen Proprián piispaksi ja 6. joulukuuta 1996 Aracajún koadjuuttoriarkkipiispaksi. 26. elokuuta 1998 hänestä tuli Aracajún arkkipiispa. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1942 syntyneet Luokka:Elävät henkilöt
Esko S. Lahtinen

Esko Sakari Lahtinen (14. tammikuuta 1937 Helsinki – 16. kesäkuuta 2023 Pori)Kuolinilmoitus. Helsingin Sanomat 9.7.2023, s. B 28. oli suomalainen urheilutoimittaja ja -kirjailija. Vuosina 1975–2002 hän työskenteli Suomen Palloliitossa toimien pitkään liiton tiedotuspäällikkönä. Lahtinen oli myös Jalkapallokirjan sekä Futarin päätoimittajana. Lahtinen oli mukana kirjoittamassa useita jalkapalloaiheisia kirjoja. Vuonna 2002 hän oli toimittamassa teosta Jalkapallon MM-kisat 2002, joka valittiin Vuoden urheilukirjaksi. Esko S. Lahtinen kuului Suomen Jalkapallomuseon toimikuntaan, joka valitsee jäsenet Suomalaisen jalkapallon kunniagalleriaan.Suomen jalkapallomuseo Lahtinen on haudattu Käppärän hautausmaalle. ==Teokset ja suomennokset== * * * * * * * * * == Lähteet == *Kansallisbibliografia Fennica ===Viitteet=== == Aiheesta muualla == *Esko S. Lahtisen muistokirjoitus Helsingin Sanomissa Luokka:Suomalaiset urheilukirjailijat Luokka:Suomalaiset jalkapallovaikuttajat Luokka:Vuonna 1937 syntyneet Luokka:Vuonna 2023 kuolleet
Episodielokuva

Episodielokuva tarkoittaa elokuvaa, joka koostuu useasta tavalla tai toisella toisiinsa liittyvästä jaksosta, joissa kokonaisuus nousee osia tärkeämmäksi.Oppimateriaali.wikidot.com, viitattu 20.5.2012 Metodia on käytetty paljon näytelmäkirjallisuudessa. Sitä on hyödyntänyt muun muassa Bertolt Brecht, ja keskiaikaiset mysteerinäytelmät saattoivat koostua episodeista. Elokuvassa kaikilla osuuksilla on yhtä suuri merkitys. Elokuvat voivat olla joko sekvenssi- tai tandemrakenteisia. Sekvenssirakenteisessa elokuvassa tarinat etenevät jakso kerrallaan, kun taas tandemrakenteessa tarinat kulkevat lomittain, ja niillä on usein kehys, johon eri vaiheissa palataan. == Lähteet == Luokka:Elokuvaan liittyvät käsitteet *
Johannes Sillanpää

Johannes Sillanpää (3. syyskuuta 1897 Veteli – 13. maaliskuuta 1970 Kokkola) oli suomalainen lääninrovasti, joka työskenteli pitkään myös sotilaspastorina. Talvisodan aikana hän oli käynnistämässä tapaa kaatuneiden kotiinkuljettamiseksi. Maanviljelijäperheeseen syntynyt Sillanpää suoritti teologisen erotutkinnon vuonna 1922. Hän toimi sotilaspastorina vuodesta 1924 lähtien, kunnes hänet valittiin Kokkolan kirkkoherraksi 1940. Kokkolan rovastikunnan lääninrovastiksi hänet nimitettiin 1949. Sillanpää kuului myös Viipurin kaupunginvaltuustoon 1937–1940 ja oli kirkolliskokouksen jäsen 1947–1953. Talvisodassa hän toimi II armeijakunnan esikunnan pastorina. Sillanpää määräsi alaisensa papit vastaamaan kaatuneiden huollosta. Hän perusti Viipurin lähelle sodan ensimmäisen kaatuneiden evakuoimiskeskuksen, joka toimitti armeijakunnan kaatuneet kotiin. Käytäntö levisi nopeasti myös muihin armeijakuntiin. Sillanpää oli näin avainasemassa kaatuneiden tuomisessa kotiseudulle, josta myöhemmin tuli tapa Suomen armeijassa. Ennen sotaa ja vielä talvisodan alkuvaiheessa esikunnasta oli tullut virallinen määräys haudata kaatuneet taistelukentälle kuten yleisesti maailmalla oli tapana. Kokkolan kirkkoherrana toimiessaan Sillanpää teki 1960-luvulla aloitteen vuoden 1918 sisällissodan aikana paikkakunnalla teloitettujen punaisten vainajien uudelleenhautauksesta ja siunaamisesta. == Lähteet == Luokka:Suomen evankelis-luterilaisen kirkon papit Luokka:Viipurin kaupunginvaltuutetut Luokka:Vuonna 1897 syntyneet Luokka:Vuonna 1970 kuolleet
Vaunut.org

Vaunut.org on Suomen laajin rautatiekuvagalleria ja rautatieharrastajien sivusto. Vaunut.org avattiin vuonna 1998, ja se yhdistettiin osaksi Resiina- lehden nettipalvelua alkuvuodesta 2008, kun sivun perustaja Janne Määttä luopui sivuston ylläpidosta. Vaunut.org tarjoaa yli 150 000 kappaleen kokoelman rautatieaiheisia kuvia, joita voi lisätä sinne kun on luonut oman käyttäjätunnuksen. Vain sivustolle liittynyt käyttäjä voi lisätä ilmaiseksi 10 kuvaa kalenterivuotta kohden, ja sen lisäksi Resiina-lehden tilaajat saavat lisätä sinne ilmaiseksi 70 kuvaa vuotta kohden. Sivulta löytyy myös keskustelupalsta Resiina-keskustelu, jonne voi jokainen tunnuksen omaava kirjoittaa, palstalta löytyy alueita joilla ilmoitetaan esim. rautatieaiheisista tapahtumista, uutisista ja havainnoista. Sivustoa kustantaa nykyään Suomen Rautatiehistoriallinen Seura ry ja Museorautatieyhdistys ry. Sivuston päätoimittaja on Jape Ruotsalainen. Vaunut.orgin sivustoilla kuvat ovat yhteydessä tasoristeyspalveluun linkillä, jos kuvaan on lisätty tasoristeyksen nimi. ==Lähteet== Luokka:Suomalaiset verkkosivustot Luokka:Suomen rautatieliikenne
Mysteerinäytelmä

Mysteerinäytelmä tarkoittaa keskiaikaista raamatullisiin aiheisiin pohjautuvaa näytelmää, joka esitetään kirkossa tai sen edessä mutta on riippumaton seremoniasta. Mysteerinäytelmien edeltäjiä olivat miraakkelit, jotka keskittyivät esittämään pyhimysten elämää ja ihmeitä. Varhaisimmat mysteerinäytelmät tunnetaan 1100-luvulta. Näytelmälajin suosion käynnisti paavi Urbanus IV perustamalla kevään ja Kristuksen ylösnousemuksen kunniaksi Herran Ruumiin juhlan (Corpus Christi) vuonna 1264.Miraakkelit ja mysteerit. Koppa. Viitattu 20.5.2012. Kristuksen Ruumiin juhla paisui 50-osaiseksi spektaakkeliksi, jonka näytelmissä kerrottiin koko kristillinen maailmanhistoria maailman luomisesta tuomiopäivään asti. Euroopassa ammattikunnilla oli tapana ottaa vetovastuu näytelmistä ja samalla esitellä omia tuotteitaan. Esimerkiksi kultasepät valmistivat kuninkaiden korut ja leipurit leipoivat viimeisen ehtoollisen. Pääosia esittivät uskonnollisten kiltojen jäsenet. Tehosteista vastasivat omat ammattimiehet, ”salaisuuksien herrat”, jotka saivat enkelit lentämään ja helvetin syöksemään tulta. ==Katso myös== *Mysteeri ==Lähteet== Luokka:Keskiajan kirjallisuus Luokka:Teatterin alalajit Luokka:Seulonnan keskeiset artikkelit
Pohjois-Italian maanjäristykset 2012

Pohjois-Italian maanjäristys tapahtui 20. ja 29. toukokuuta 2012 Modenan ja Ferraran alueella. Ensimmäinen tapahtui 20. toukokuuta 2012 klo 4.03 paikallista aikaa. Voimakkuudeltaan maanjäristys oli 6,0 momenttimagnitudia. Maanjäristyksen keskus oli kymmenen kilometrin syvyydessä, noin 35 kilometriä Bolognasta pohjoiseen. Järistyksessä kuoli ainakin seitsemän ihmistä ja 50 loukkaantui. Lisäksi noin 3000 ihmistä jouduttiin evakuoimaan kodeistaan. Pääjäristyksen jälkeen tuli satoja pienempiä jälkijäristyksiä, joista voimakkain oli 5,1 Richterin asteikolla. Järistykset vaurioittivat pahoin etenkin alueen historiallisia rakennuksia. Yhdeksän päivää myöhemmin sattui uusi, 5,8 magnitudin järistys 29. toukokuuta aamulla ja myöhemmin päivällä jälkijäristys, jonka voimakkuus oli lähes yhtä suuri, 5,6 magnitudia. Kuolleita on ainakin 15, ja edellisessä järistyksessä vaurioituneita rakennuksia romahti. Järistyksen keskipiste oli kymmenen kilometrin syvyydessä, 30 kilometriä Modenan kaupungista.Italian maanjäristysten kuolonuhrien määrä nousee, Yle Uutiset 29.5.2012 Yhteensä maanjäristyksissä kuoli 25 ihmistä, ja useita tuhansia ihmisiä joutui kodittomiksi. == Lähteet == Luokka:Vuoden 2012 maanjäristykset Luokka:Maanjäristykset Italiassa
Mysteeri

Mysteeri tarkoittaa uskontoon liittyviä yliluonnollisia ilmiöitä. Esikristillisiä uskontoja, joissa on tällaisia ilmiöitä, sanotaan mysteeriuskonnoiksi. Ne olivat suosittuja antiikin Kreikassa ja Roomassa. Idän kristillisissä kirkoissa mysteereillä viitataan sakramentteihin. Alkukirkon aikaan ne salattiin pakanoilta. ==Lähteet== Luokka:Kristilliset käsitteet Luokka:Uskonnolliset käsitteet
João Maria Messi

João Maria Messi (s. 5. lokakuuta 1934 Recanati) on brasilialainen roomalaiskatolinen piispa. Hänestä tuli serviitti 1. huhtikuuta 1956, ja hän sai pappisvihkimyksensä 7. huhtikuuta 1958. Hänet nimitettiin Aracajún arkkihiippakunnan vihkipiispaksi sekä Zucchabarin titulaaripiispaksi 15. kesäkuuta 1988. Piispaksi vihkiminen seurasi 14. elokuuta. Pääkonsekraattorina toimi Eugênio de Araújo Sales, jota avustivat Luciano José Cabral Duarte ja Moacyr Grechi.Catholic-Hierarchy.org: Bishop João Maria Messi, O.S.M. Messi sai 22. maaliskuuta 1995 nimityksen Irecên ja 17. marraskuuta 1999 Barra do Piraí-Volta Redondan piispaksi. Hän jäi eläkkeelle 8. kesäkuuta 2011. == Lähteet == Luokka:Brasilialaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Fredrik Ekberg

Fredrik Edvard Ekberg (29. kesäkuuta 1825 Helsinki – 10. huhtikuuta 1891 Helsinki) oli suomalainen kondiittori ja leipurimestari, joka perusti Helsingissä sijaitsevan Ekbergin kahvilan. Hänen on sanottu luoneen Suomen ”kansallisen leivosperinteen”. == Elämäkerta == Ekberg oli pankkivirkamiesperheessä kasvatettu orpopoika, joka päätti ensin opiskella kellosepäksi. Vuonna 1843 hän vaihtoi kuitenkin leipurinopintoihin, ja valmistuttuaan kisälliksi vuonna 1847 hän toimi harjoittelijana Haminassa, Viipurissa, Pietarissa ja Riiassa. Ekberg pääsi leipurimestariksi tammikuussa 1852 ja perusti sen jälkeen ensimmäisen leipomonsa Helsingin Kruununhakaan Marian- ja Rauhankatujen kulmaan, mutta siirsi sen jo neljän vuoden kuluttua Aleksanterinkadulle Kiseleffin taloon.Cafe Ekbergin historia Cafe Ekberg. Viitattu 20.5.2012. Vuonna 1862 leipomon kellarissa alkoi toimia hyvin suosituksi tullut kahvila, ja vuosina 1863–1864 sekä leipomo että kahvila siirtyivät Ekbergin rakennuttamaan uuteen taloon osoitteessa Aleksanterinkatu 52. Vuodesta 1873 Ekberg omisti Café Parisien -nimisen ranskalaisvaikutteisen kahvilan, joka tosin oli myöhemmin kannattamattomana suljettava. Lisäksi hän omisti vuodesta 1869 alkaen panimon sekä vuodesta 1874 viinikaupan ja tupakkakaupan. Hän esitteli tuotteitaan vuoden 1876 taide- ja teollisuusnäyttelyssä. Ekbergin yritys uudisti pääkaupungin kahvilakulttuurin ja teki kahvilassa käymisestä suosittua varsinkin ylioppilaiden keskuudessa. Ekberg teki tunnetuksi kotimaisia leivoksia. Hänen konditoriansa alkoi 1850-luvulla myydä runebergintorttuja todennäköisesti ensimmäisenä Suomessa. Kansalliskirjaston digitaaliset aineistot. Viitattu 4.2.2025. Ekbergin kuoltua kahvila ja leipomo siirtyivät vuosina 1915–1917 uuteen taloon Bulevardille, jossa ne toimivat edelleen hänen jälkeläistensä omistuksessa. Aleksanterinkadulla sijainnut Ekbergin talo purettiin 1920-luvun alussa nykyisen Keskuskadun tieltä.Eeva Järvenpää: Keskuskatu kaivettiin Gasellin jättikorttelin läpi Hakasalmenkadun jatkeeksi (vain tilaajille) Helsingin Sanomat 27.5.2006. Viitattu 28.2.2021. Lapin kultaryntäyksen aikana Ekberg osti vuonna 1879 urakoitsija Johan Tallgrenilta Ivalojoen rannalla Sotajoen suun tienoilla sijainneen kahden kilometrin pituisen valtauksen. Tallgren oli jo tyhjentänyt rantapenkat kullasta, mutta Ekbergin palkkaama työnjohtaja patosi kosken ja löysi sen pohjalta vielä viisi kiloa kultaa.Seppo J. Partanen: Helsinkiläiset tyhjensivät Sotajoen suun kullan Kultahippu.fi. Viitattu 28.2.2021. Ekberg oli kahdesti naimisissa ja sai kolme lasta. Hänet on haudattu Helsingin Hietaniemen hautausmaan vanhalle alueelle. Luonnonkivestä erikoisesti hiottuun hautakiveen on vuonna 1902 lisätty kuvanveistäjä Robert Stigellin toteuttama pronssinen muotokuvareliefi Ekbergistä.Jaana Rinne: Muotivirtaukset ja trendit näkyvät Hieta­niemen hautaus­maan hauta­kivissä Helsingin Sanomat 6.7.2019. Viitattu 28.2.2021. ==Lähteet== Luokka:Suomalaiset leipurit Luokka:Helsingin historia Luokka:Vuonna 1825 syntyneet Luokka:Vuonna 1891 kuolleet
Moacyr Grechi

Moacyr Grechi (19. tammikuuta 1936 Araranguá – 17. kesäkuuta 2019) oli brasilialainen roomalaiskatolinen arkkipiispa. Hänet vihittiin serviittien papiksi 29. kesäkuuta 1961 ja nimitettiin Acre e Purusin prelaatiksi 10. heinäkuuta 1972 sekä lisäksi Vegesela in Numidian titulaaripiispaksi 20. heinäkuuta 1973. Piispaksi konsekroinnin suoritti 21. lokakuuta João de Souza Lima, jota avustivat Antônio Sarto ja Florentino Zabalza Iturri.Catholic- Hierarchy.org: Archbishop Moacyr Grechi, O.S.M. Grechi erosi titulaaripiispan arvosta 26. toukokuuta 1978. Acre e Purusin alueprelatuurista tuli myöhemmin Rio Brancon hiippakunta, ja Grechi jatkoi toimintaansa sen johdossa saatuaan 19. maaliskuuta 1986 nimityksen hiippakunnan piispaksi. 29. heinäkuuta 1998 hänet nimitettiin Porto Velhon arkkipiispaksi, jona hän toimi, kunnes jäi eläkkeelle 30. marraskuuta 2011. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1936 syntyneet Luokka:Vuonna 2019 kuolleet
Sininen kuu (Alyson Noëlin kirja)

Sininen kuu (engl. Blue Moon) on Kuolemattomat-kirjasarjan toinen osa, jonka on kirjoittanut Alyson Noël. Sininen kuu pysyi 12 viikkoa New York Times Bestsellers -listalla. Luokka:Vuoden 2009 kirjat Luokka:Yhdysvaltalaiset fantasiaromaanit
Kerrang! Awards

Kerrang! Awards on Kerrang!:n järjestämä tapahtuma, jossa palkitaan musiikkialan parhaimmistoa. Palkinnot on jaettu vuodesta 1993 alkaen. ==Menestyneimmät yhtyeet== * 1999: Stereophonics (2 palkintoa) * 2000: Slipknot (3 palkintoa) * 2001: Papa Roach (2 palkintoa) * 2003: The Darkness (2 palkintoa) * 2004: The Darkness (2 palkintoa) * 2005: Green Day ja My Chemical Romance (2 palkintoa) * 2006: Lostprophets (2 palkintoa) * 2007: Enter Shikari ja Machine Head (2 palkintoa) * 2008: 30 Seconds to Mars (2 palkintoa) * 2009: Slipknot (2 palkintoa) * 2010: Bullet for My Valentine (2 palkintoa) * 2011: 30 Seconds to Mars (2 palkintoa) == Aiheesta muualla == *Virallinen sivu Luokka:Brittiläiset musiikkipalkinnot
Pekka Peltomäki

Pekka Peltomäki (s. 20. elokuuta 1950 Alajärvi)http://www.pesis.fi/kilpailu/pelaajakortit/miehet-pe-pr/ on uransa lopettanut ja koko uransa Alajärven Ankkureita edustanut pesäpalloilija. Hänet on valittu vuoden pesäpalloilijaksi vuonna 1978. Peliuransa jälkeen Peltomäki toimi pelinjohtaja jolloin hän voitti kaksi SM-kultaa. ==Saavutuksia== === Pelaajana === * 1 SM-hopea: 1980 * 2 SM-pronssia: 1984, 1985 * 13 Itä-Länsi- ottelua: 1974-1986 * Vuoden pesäpalloilija: 1978 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * Tehotilaston voittaja 1976, 1977 === Pelinjohtajana === * 2 SM-kultaa: 1988, 1989 * 1 SM-pronssi: 1992<ref name="PJ-mitalit /> *Itä-Länsi -pelinjohtajana 1990, 1992 * Miesten vuoden pelinjohtaja (3): 1987, 1988, 1989 http://www.pesis.fi/pesapalloliitto/historia/parhaat-pelaajat- kausittain/vuoden_pelinjohtajat/ == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == ==Aiheesta muualla== * Pelaajakortit Luokka:Suomalaiset pesäpalloilijat Luokka:Pesäpallon pelinjohtajat Luokka:Alajärven Ankkureiden pelaajat Luokka:Alajärven Ankkureiden pelinjohtajat Luokka:Vuonna 1950 syntyneet Luokka:Elävät henkilöt
Raney-nikkeli

Raney-nikkeli eli raneynikkeli on nikkeliä ja alumiinia sisältävä metalliseos, jota käytetään yleisesti katalyyttinä kemianteollisuudessa. Metalliseoksen kehitti vuonna 1927 yhdysvaltalainen Murray Raney katalyytiksi kasviöljyjen vedyttämiseen eli kovettamiseen. ==Valmistus ja käyttö== Raney-nikkeliä valmistetaan seoksesta, joka sisältää puolet nikkeliä ja puolet alumiinia. Tämä seos käsitellään emäksisellä natriumhydroksidilla, jolloin osa alumiinista reagoi muodostaen natriumaluminaattia, joka pestään pois vedellä. Näin muodostuu sienimäinen hyvin huokoinen rakenne, jolla on suuri pinta-ala. Natriumhydroksidikäsittelyn seurauksena vapautuu vetykaasua, joka adsorboituu nikkelimetallin pintaan. Koska kuivana raney-nikkeli on pyroforista eli syttyy ilmassa hyvin helposti jopa itsestään palamaan, sitä säilytetään lietettynä joko veteen tai orgaaniseen liuottimeen. Raney-nikkelin ensimmäisiä käyttökohteita oli katalyyttinä kasviöljyjen kovettamisessa vedyttämällä, ja siihen sitä käytetään edelleen. Teollisuudessa sitä käytetään katalyyttinä muun muassa aromaattisten yhdisteiden, nitroyhdisteiden, nitriilien, alkeenien, alkyynien ja karbonyyliyhdisteiden vedytyksessä. Teollisesti tärkeitä prosesseja ovat muun muassa sykloheksaanin valmistus bentseenistä, sorbitolin valmistus dekstroosista, heksametyleenidiamiinin valmistus adiponitriilistä ja 2,4-tolueenidiamiinin valmistus 2,4-dinitrotolueenista. Raney-nikkeliä käytetään myös rikin poistamiseen orgaanisista yhdisteistä. ==Lähteet== Luokka:Katalyytit Luokka:Metalliseokset
Rinnejalkasara

Rinnejalkasara eli jalkasara (Carex pediformis subsp. rhizodes)Finto, Kassu – Kasvien suomenkieliset nimet: Jalkasara (Carex pediformis subsp. rhizodes) on sarojen (Carex) sukuun kuuluvan jalkasaran (Carex pediformis) alalaji. Se kuuluu erilaistähkäisten kolmiluottisten sarojen ryhmään. Se on kapealehtinen, löyhästi mätästävä, monivuotinen ruoho, joka muodostaa kasvustoja. == Ulkonäkö ja koko == Rinnejalkasaran mätäsmäiset ruusukkeet kasvavat vankasta pitkästä suikertavasta juurakosta. Varret, jotka ovat kohenevia, karheita ja tyvitupet tummanruskeita säikeiksi hajoavia, ovat 20–50 cm korkeita. Lehdet ovat kellanvihreitä, 1,5–3 mm leveitä, varteen nähden melko pitkiä. Kukinnon kärjessä on yksi yleensä perätön hedetähkä, 5–8 mm pitkä. Sen alapuolella emitähkiä on 2–3, ne ovat 15–30 mm pitkiä, harsuja ja pitkäperäisiä. Ylin emitähkä on enintään hedetähkän tasalla ulottuva. Tukilehdet ovat lyhyet, suipot, ruskeat. Tupet ovat 10–20 mm pitkät ja vihreät. Tähkäsuomut ovat pullakon pituisia, suippoja ja otakärkisiä, vaaleanruskeasta punaruskeaan. Pullakot ovat 3–4 mm pitkiä, päärynänmuotoisia ja niissä on lyhyttä karvaa. Kukintoranka on vihreä. Rinnejalkasara kukkii touko–kesäkuussa. == Elinympäristö == Rinnejalkasara kasvaa avoimilla lehtomaisilla harjun- ja kallionrinteillä, kallionaluslehdoissa sekä lehtomaisissa metsissä, harvemmin tuoreilla kankailla. == Levinneisyys == Rinnejalkasaraa esiintyy harvinaisena Lounais- ja Etelä-Suomessa.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 10.11.2017. == Lähteet == * * === Viitteet === == Aiheesta muualla == * Luokka:Sarat
Varvassara

Varvassara (Carex glacialis) on laji sarojen (Carex) suvussa. Varvassara kuuluu erilaistähkäisten kolmiluottisten sarojen ryhmään. Se kasvaa tiheinä mättäinä viidestä viiteentoista senttimetrin korkeaksi. Sen varret ovat jäykkiä, ohuita, sileitä, tyvitupista tumman punaruskeita. Lehdet ovat sinivihreitä, rihmamaisia, lyhyempiä kuin varsi, yleensä uloskaartuvia. Hedetähkiä on yksi, emitähkiä yhdestä kolmeen, ne ovat suhteellisen pieniä, harsuja ja harvakukkaisia, lähekkäin sijaitsevia. Varvassaraa esiintyy harvinaisena Suomessa pohjoisimman Lapin tuntureilla ja erillisesiintymänä Kuusamossa rotkolaaksoissa. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Varvassara (Carex glacialis) * Kasviatlas 2022: Varvassaran (Carex glacialis) levinneisyys Suomessa. * Pinkka – Lajintuntemuksen oppimisympäristö: Varvassara (Carex glacialis) * Global Biodiversity Information Facility (GBIF): Carex glacialis * Integrated Taxonomic Information System (ITIS): Carex glacialis * United States Department of Agriculture (USDA): Carex glacialis * Flora of North America: Carex glacialis Luokka:Sarat
Kaupin pesäpallostadion

Kaupin pesäpallostadion sijaitsee Tampereella Kaupin urheilupuistossa. Stadion on yhdistetty pesäpallo- ja hiihtostadion. Manse PP:n naisten ja miesten superpesiksen kotiottelut pelataan Kaupin pesäpallostadionilla. Stadion otettiin käyttöön kesällä 2020. Uudet katsomot valmistuvat heinäkuussa 2022, kun stadionilla pelataan Itä-Länsi -ottelut. Aiemmin stadion sijaitsi Kaupin jalkapallokenttien eteläpuolella, kun nykyinen on pohjoispuolella. Siellä oli katettu katsomo ja hiekkatekonurmi. Stadionin vieressä oli lisäksi toinen hiekkapohjainen pesäpallokenttä. Nykyään paikalla on tekonurminen jalkapallokenttä. == Lähteet == Luokka:Pesäpallostadionit Luokka:Tampereen urheilupaikat Pesäpallostadion
Alankomaiden alle 20-vuotiaiden jääkiekkomaajoukkue

Liitto Nederlandse IJshockey Bond Päävalmentaja Wil Zwarthoedhttps://www.eliteprospects.com/staff/4636/wil-zwarthoed Sarjataso 2024 2\. divisioona Eniten pisteitä Tony Demelinne: 36https://www.eliteprospects.com/team/2672/netherlands-u20/stats/all- time?sort=tp Ensimmäinen peli Espanja 10–4 Alankomaat (Caen, Ranska; 5. maaliskuuta 1979) Suurinumeroisin voitto Alankomaat 37–0 Turkki (Novi Sad, Jugoslavia; 29. joulukuuta 1998) Suurinumeroisin tappio Tanska 16–2 Alankomaat (31. joulukuuta 1996) Alankomaiden alle 20-vuotiaiden jääkiekkomaajoukkue edustaa Alankomaita jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkuetta valmentaa Wil Zwarthoed. == Sijoitukset maailmanmestaruuskilpailuissa == * 1979 – B-sarja; 6. * 1980 – B-sarja; 4. * 1981 – B-sarja; 4. * 1982 – B-sarja; 7. * 1983 – B-sarja; 6. * 1984 – B-sarja; 5. * 1985 – B-sarja; 2. * 1986 – B-sarja; 6. * 1987 – B-sarja; 7. * 1988 – B-sarja; 7. * 1989 – B-sarja; 8. * 1990 – C-sarja; 1. * 1991 – B-sarja; 6. * 1992 – B-sarja; 6. * 1993 – B-sarja; 8. * 1994 – C-sarja; 6. * 1995 – C1-sarja; 7. * 1996 – C-sarja; 7. * 1997 – C-sarja; 8. * 1998 – D-sarja; 2. * 1999 – D-sarja; 2. * 2000 – D-sarja; 3. * 2001 – 3. divisioona; 1. * 2002 – 2. divisioona; 8. * 2003 – 2. div., lohko B; 2. * 2004 – 2. div., lohko A; 3. * 2005 – 2. div., lohko A; 3. * 2006 – 2. div., lohko A; 2. * 2007 – 2. div., lohko B; 2. * 2008 – 2. div., lohko B; 2. * 2009 – 2. div., lohko B; 3. * 2010 – 2. div., lohko B; 2. * 2011 – 2. div., lohko A; 2. * 2012 – 2. div., lohko A; 5. * 2013 – 2. div., lohko A; 4. * 2014 – 2. div., lohko A; 3. * 2015 – 2. div., lohko A; 4. * 2016 – 2. div., lohko A; 5. * 2017 – 2. div., lohko A; 5. * 2018 – 2. div., lohko A; 6. * 2019 – 2. div., lohko B; 3. * 2020 – 2. div., lohko B; 2. * 2021 – 2. div., lohko B; Turnaus peruttiin koronaviruspandemian vuoksi. * 2022 – 2. div., lohko B; 2. * 2023 – 2. div., lohko A; 5. * 2024 – 2. div., lohko A; 5. == Lähteet == * http://www.nationalteamsoficehockey.com/netherlands.html 1 === Viitteet === === Huomautukset === 1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 11.12.2011. Tietolaatikon ottelutuloksiin on suhtauduttava varauksella. Luokka:Nuorten jääkiekkomaajoukkueet Luokka:Alankomaiden jääkiekko